
         
    REPUBLIKA HRVATSKA	NACRT
  VARAŽDINSKA ŽUPANIJA
  ŽUPANIJSKA SKUPŠTINA
KLASA: 024-05/26-01/15
URBROJ: 2186-01/1-26-1
Varaždin, _______ 2026. godine

Temeljem članka 27. i 35. Zakona o lokalnoj i područnoj (regionalnoj) samoupravi (,,Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. 1 144/20.), članka 33. točke 4. Statuta Varaždinske Županije ("Službeni vjesnik Varaždinske županije", broj 14/18., 7/20., 65/20. - pročišćeni tekst i 11/21.) i članka 56. Poslovnika o radu Županijske skupštine Varaždinske Županije (,,Službeni vjesnik Varaždinske Županije“, broj 26/18., 7/20. i 11/21.), Županijska skupština Varaždinske Županije, na sjednici održanoj _______ 2026. godine, donosi

ODLUKU
o utvrđivanju mreže programa centara izvrsnosti Varaždinske županije

Članak 1.
Ovim aktom utvrđuje se mreža programa centara izvrsnosti koji djeluju na području Varaždinske Županije, ustanove i druge pravne osobe koje provode program centara izvrsnosti, njihovi nazivi i sjedišta.

CENTRI IZVRSNOSTI
Članak 2.
Mrežu programa centara izvrsnosti u Varaždinskoj županiji čine programi centara izvrsnosti kako slijedi:

1. CENTAR IZVRSNOSTI ZA MATEMATIKU 
sjedište:	Strojarska i prometna škola Varaždin 
		Hallerova aleja 3a, Varaždin
2. CENTAR IZVRSNOSTI ZA BIOLOGIJU 
sjedište:	Prva gimnazija Varaždin 
		Petra Preradovića 14, Varaždin
3. CENTAR IZVRSNOSTI ZA FIZIKU 
sjedište:	Elektrostrojarska škola Varaždin 
		Hallerova aleja 5, Varaždin 
4. CENTAR IZVRSNOSTI ZA KEMIJU 
sjedište:	Graditeljska, prirodoslovna i rudarska škola Varaždin 
		Hallerova aleja 3, Varaždin 

5. CENTAR IZVRSNOSTI ZA ASTRONOMIJU 
sjedište:	Elektrostrojarska škola Varaždin 
		Hallerova aleja 5, Varaždin
6. CENTAR IZVRSNOSTI ZA INFORMATIKU I UMJETNU INTELIGENCIJU 
sjedište: 	Prva gimnazija Varaždin 
		Petra Preradovića 14, Varaždin 
7. CENTAR IZVRSNOSTI ZA ROBOTIKU 
sjedište: 	Elektrostrojarska škola Varaždin 
		Hallerova aleja 5, Varaždin
8. CENTAR IZVRSNOSTI ZA HRVATSKI JEZIK I DRAMSKU UMJETNOST
sjedište:	Elektrostrojarska škola Varaždin 
		Hallerova aleja 5, Varaždin
9. CENTAR IZVRSNOSTI ZA NACIONALNU POVIJEST 
sjedište:	Druga gimnazija Varaždin 
		Hallerova aleja 6a, Varaždin
10. CENTAR IZVRSNOSTI ZA LIKOVNU UMJETNOST 
sjedište:	Srednja strukovna škola Varaždin 
		Božene Plazzeriano 4, Varaždin 
11. CENTAR IZVRSNOSTI IZ PODUZETNIŠTVA 
sjedište:	Gospodarska škola Varaždin 
		Božene Plazzeriano 4, Varaždin 
12. CENTAR IZVRSNOSTI ZA ŠAH 
sjedište:	Prva gimnazija Varaždin 
		Petra Preradovića 14, Varaždin

STRUKOVNI CENTRI IZVRSNOSTI
Članak 3.
Srednje strukovne škole Varaždinske županije sa svojim programima razvijaju se kao strukovni centri izvrsnosti za pojedine sektore obrazovanja.
Mrežu programa strukovnih centara izvrsnosti u Varaždinskoj županiji čine sektori obrazovanja  kako slijedi:
1. STRUKOVNI CENTAR IZVRSNOSTI ZA STROJARSTVO
 	sjedište:	Strojarska i prometna škola Varaždin, Hallerova aleja 3a, Varaždin
			Srednja škola Ivanec, Ulica Eugena Kumičića 7, Ivanec 
			Srednja škola Ludbreg, Trg Svetog Trojstva 16, Ludbreg
2. STRUKOVNI CENTAR IZVRSNOSTI ZA ELEKTROTEHNIKU
 sjedište: 	Elektrostrojarska škola Varaždin, Hallerova aleja 5, Varaždin
3. STRUKOVNI CENTAR IZVRSNOSTI ZA TEKSTIL I KOŽU
 sjedište: 	Srednja strukovna škola Varaždin, Božene Plazzeriano 4, Varaždin
4. STRUKOVNI CENTAR IZVRSNOSTI ZA TURIZAM
 sjedište: 	Gospodarska škola Varaždin, Božene Plazzeriano 4, Varaždin
5. STRUKOVNI CENTAR IZVRSNOSTI ZA PROMET
 	sjedište:	Strojarska i prometna škola Varaždin, Hallerova aleja 3a, Varaždin
SPORTSKI CENTRI IZVRSNOSTI
Članak 4.
Mrežu programa sportskih centara izvrsnosti u Varaždinskoj županiji čine sljedeći centri:
1.  CENTAR IZVRSNOSTI ZA RUKOMET 
a) za muški rukomet 
sjedište:	Gradski rukometni klub ,,Varaždin 1930“ 
		Šetalište Franje Tuđmana 1, Varaždin 
b) za ženski rukomet 
sjedište:	Ženski rukometni klub ,, KOKA“
		Graberje 31, Varaždin
2. CENTAR IZVRSNOSTI IZ ODBOJKE ZA DJEVOJKE
sjedište:	Ženski odbojkaški klub Ivanec 
		Vladimira Nazora 17, Ivanec 
3. CENTAR IZVRSNOSTI ZA ATLETIKU
sjedište:	Atletski klub Sloboda 
		Ulica Ognjena Price 34, Varaždin

CENTAR IZVRSNOSTI ZA GLAZBENU UMJETNOST
Članak 5.
Glazbena škola u Varaždinu, kao ustanova sa više stoljetnom tradicijom i uspjesima na državnim i međunarodnim natjecanjima i projektima, provodi programe glazbenog obrazovanja koji su centar izvrsnosti u glazbenoj umjetnosti.

Članak 6.
Utvrđuje se da će se mreža programa centara izvrsnosti iz članka 2., 3. i 4. voditi pod zajedničkim nazivom Centri izvrsnosti Varaždinske Županije.

NOSITELJI PROVEDBE PROGRAMA
Članak 7.
Nositelj provedbe programa za centre izvrsnosti iz čl. 2. i 3. je javna ustanova “EUROPSKI TALENT CENTAR HRVATSKA – CENTRI IZVRSNOSTI VARAŽDINSKE ŽUPANIJE“ USTANOVA ZA OBRAZOVANJE ODRASLIH (u daljnjem tekstu: javna ustanova ETCH) sa sjedištem u Črešnjevu, Varaždinska ulica 36.
Nositelj provedbe programa Sportskih centara izvrsnosti iz čl. 4. je Sportska zajednica Varaždinske županije.
Obveza nositelja programa Centara izvrsnosti je osigurati voditelje, mentore i provedbu programa u sjedištima. 
Nositelji programa obavezni su jednom godišnje izvijestiti župana o provedbi programa i dodijeljenim nagradama polaznicima.

Članak 8. 
Voditelje programa centara izvrsnosti iz članka 2. i 3. imenuje ravnatelj javne ustanove ETCH uz prethodnu suglasnost Upravnog vijeća.
Voditelje programa sportskih centara izvrsnosti imenuje Sportska zajednica Varaždinske županije na prijedlog sportskog centra izvrsnosti.  

CENTRI ZA RAZVOJ TALENATA 
Članak 9.
Gradovi i općine koji žele poticati i financirati rad s darovitom i visokomotiviranom djecom predškolskog uzrasta mogu u suradnji s predškolskim ustanovama organizirati rad po programu kojeg utvrđuje nositelj provedbe programa Centri izvrsnosti Varaždinske županije. 
Provedbom navedenog programa predškolska ustanova posebnim aktom župana postaje Centar za razvoj talenata na prijedlog Upravnog vijeća javne ustanove ETCH. 
Evidenciju za razvoj talenata vodi ETCH.

Članak 10.
Mreža programa centara izvrsnosti može se dopunjavati osnivanjem novih programa centara izvrsnosti u skladu s iskazanim potrebama obrazovnog sustava, te interesom gospodarskih i društvenih subjekata.

FINANCIRANJE
Članak 11.
Varaždinska županija osigurava sredstva za financiranje i organiziranje programa centara izvrsnosti Varaždinske županije u Proračunu Varaždinske županije sukladno proračunskim mogućnostima.

ZAVRŠNE ODREDBE
Članak 12.
Stupanjem na snagu ove Odluke dosadašnja Odluka o utvrđivanju mreže programa centara izvrsnosti Varaždinske županije (KLASA:602-01/21-01/12, URBROJ: 2186/1-01/1-21-2) od 22.09.2021. godine, Odluka o izmjeni Odluke o utvrđivanju mreže programa centara izvrsnosti Varaždinske županije (KLASA: 602-01/21-01/12, URBROJ: 2186-01/1-22-4) od 21.09.2022. godine i Odluka o izmjeni Odluke o utvrđivanju mreže programa centara izvrsnosti (KLASA: 024-05/25-01/5, URBROJ: 2186-01/1-25-2) od 20.03.2025. godine stavlja se van snage.

Članak 13.
Rad centara izvrsnosti regulirat će se posebnim aktom koji donosi Upravno vijeće javne ustanove ETCH.

Članak 14.
Ova Odluka o utvrđivanju mreže programa centara izvrsnosti Varaždinske županije objavit će se u ,,Službenom vjesniku Varaždinske županije“.

										PREDSJEDNIK
										Krunoslav Lukačić


OBRAZLOŽENJE
	Skupština Varaždinske županije 22. rujna 2021. godine donijela je Odluku o utvrđivanju mreže programa centara izvrsnosti Varaždinske županije („Službeni vjesnik Varaždinske županije“, broj 77/21.), Odluku o izmjeni Odluke o utvrđivanju mreže programa centara izvrsnosti Varaždinske županije („Službeni vjesnik Varaždinske županije“, broj 85/22.) i Odluku o izmjeni Odluke o utvrđivanju mreže programa centara izvrsnosti Varaždinske županije („Službeni vjesnik Varaždinske županije“, 29/25).
	Programi Centara izvrsnosti Varaždinske županije postali su i međunarodno priznati projekt dobivanjem certifikata čime su postali European Talent Center. Certifikat je dodijeljen u Ljubljani, 8. prosinca 2016. godine (dokument priložen Obrazloženju). To je certifikat kojeg dodjeljuje  ECHA - European Council for High Ability. ECHA, koja je osnovana 1988. godine, s ciljem razvijanja mreže za komuniciranje, promociju i razmjenu informacija među ljudima zainteresiranima za podršku onima s visokim sposobnostima (učitelje, istraživače, psihologe, roditelje, darovite, itd.) pokrenula je inicijativu o udruživanju svih onih koji se na bilo koji način bave podrškom darovitih učenika i odraslih darovitih osoba.
	Uloga nositelja provedbe programa za centre izvrsnosti prijedlogom ove Odluke prelazi na javnu ustanovu „EUROPSKI TALENT CENTAR HRVATSKA – CENTRI IZVRSNOSTI VARAŽDINSKE ŽUPANIJE koji preuzima koordinacijsku i stručnu ulogu, odnosno ulogu  voditelja i stručnog nositelja sustava centara izvrsnosti. Time se rad s darovitim i visokomotiviranim učenicima dodatno povezuje s europskim pristupima darovitosti, edukacijom nastavnika, razvojem mentorskih programa i sustavnom podrškom školama. Europski talent centar Hrvatska će uz provedbu programa za darovite i visokomotivirane učenike, provoditi edukaciju nastavnika, stručnih suradnika, ravnatelja i školskih timova za rad s darovitom djecom i učenicima. 
	Europski Talent Centar Hrvatska - Centri izvrsnosti Varaždinske županije, aktivan je u sklopu mreže ETSN (European Talent Support Network) gdje promovira rad mreže i potiče suradnju između europskih talent točki na zajedničkim projektima. Trenutno ETC Hrvatska – Centri izvrsnosti Varaždinske županije okuplja više 50 European Talent Pointa iz Hrvatske i Bosne i Hercegovine.
Varaždinska županija preuzima obvezu financiranja i organiziranja programa centara izvrsnosti Varaždinske županije u skladu s mogućnostima financiranja iz Proračuna Varaždinske županije što se regulira posebnim aktom župana za svaku školsku godinu. 
Iz svega navedenog predlaže se Županijskoj Skupštini donošenje navedenog akta.

ŽUPAN
Anđelko Stričak

